ความสำคัญของตัวเลข
สัปดาห์ที่ผ่านมา หลายท่านคงได้ยินข่าวการแถลงตัวเลขทางเศรษฐกิจในไทย โดยเฉพาะตัวเลขการส่งออกในเดือน เม.ย. ที่มีการปรับตัวลดลง โดยก่อนหน้านี้ กระทรวงพาณิชย์แถลงออกมาว่า เติบโต 10.52% เมื่อเทียบช่วงเวลาเดียวกันของปีก่อน แต่ไม่นานก็มีการปรับตัวลดลงเหลือเพียง 2.89% ซึ่ง ณ ขณะนี้ก็ต้องมาหาสาเหตุว่าเกิดจากความผิดพลาดอะไร ในสภาเองก็มีการอภิปรายเกี่ยวกับตัวเลขการซื้อรถตู้โรงเรียนที่ผิดพลาด ในเชิงราคาที่สูงกว่าปกติ ซึ่งคำตอบก็คือ &#8220;พิมพ์ผิด&#8221;!! แม้กระทั่งการประชุมของคณะกรรมการนโยบายการเงิน (กนง.) ที่ก็มีการพูดถึงการปรับตัวเลขดอกเบี้ยหลายครั้ง และการถกเถียงกันก็เป็นเรื่องของตัวเลขทั้งนั้น
7 มิ.ย. 2556

สัปดาห์ที่ผ่านมา หลายท่านคงได้ยินข่าวการแถลงตัวเลขทางเศรษฐกิจในไทย โดยเฉพาะตัวเลขการส่งออกในเดือน เม.ย. ที่มีการปรับตัวลดลง โดยก่อนหน้านี้ กระทรวงพาณิชย์แถลงออกมาว่า เติบโต 10.52% เมื่อเทียบช่วงเวลาเดียวกันของปีก่อน แต่ไม่นานก็มีการปรับตัวลดลงเหลือเพียง 2.89% ซึ่ง ณ ขณะนี้ก็ต้องมาหาสาเหตุว่าเกิดจากความผิดพลาดอะไร ในสภาเองก็มีการอภิปรายเกี่ยวกับตัวเลขการซื้อรถตู้โรงเรียนที่ผิดพลาด ในเชิงราคาที่สูงกว่าปกติ ซึ่งคำตอบก็คือ “พิมพ์ผิด”!! แม้กระทั่งการประชุมของคณะกรรมการนโยบายการเงิน (กนง.) ที่ก็มีการพูดถึงการปรับตัวเลขดอกเบี้ยหลายครั้ง และการถกเถียงกันก็เป็นเรื่องของตัวเลขทั้งนั้น
ที่เกริ่นมาต้องการให้ท่านผู้อ่านเห็นถึงความสำคัญในเชิงการให้ตัวเลข แม้การเสพสื่อ ณ ปัจจุบันทุกคนจะแข่งกันที่ความไวในการนำเสนอ โดยเฉพาะในสื่อออนไลน์ แต่สำหรับในโลกของการลงทุน ไม่ว่าในตลาดทุนหรือตลาดเงินแล้ว ตัวเลขเป็นสิ่งที่สำคัญมาก และต้องถูกต้องในแง่การนำเสนอในเหตุการณ์ที่เกิดขึ้นแล้ว และต้องมีเหตุและผลในการนำเสนอในแง่การคาดการณ์ตัวเลข ยกตัวอย่างเช่น การรายงานการเคลื่อนไหวของดัชนีตลาดหลักทรัพย์แห่งประเทศไทย 
ผลการดำเนินงานบริษัทจดทะเบียน ดอกเบี้ยที่ผ่านมา จีดีพีที่ผ่านมา เป็นต้น ต้องเป็นตัวเลขที่ต้องไม่มีความผิดพลาด เพราะการผิดพลาดดังกล่าวจะทำให้ฐานในการเปรียบเทียบอนาคตผิดพลาดตามไปด้วย เช่น กรณีเราจะดูว่าบริษัทจดทะเบียนเติบโตเท่าไร กรณีฐานปีเก่าที่เป็นตัวเลขเกิดขึ้นแล้วผิด การเปรียบเทียบการเติบโตก็ผิดไปด้วย หรือแม้กระทั่งการคาดการณ์ตลาดหุ้นโดยการวิเคราะห์ทางเทคนิค นักวิเคราะห์จะนำกราฟมาคาดการณ์ ซึ่งก็คือ สถิติ กรณีสถิติที่นำมาผิดพลาด การคาดการณ์อนาคตก็จะผิดพลาดด้วย 
เพราะฉะนั้น ตัวเลขในการนำมาเป็นฐานข้อมูลในเชิงของการลงทุน การเงิน เศรษฐกิจ เป็นสิ่งที่สำคัญมาก เพราะการผิดพลาดแม้จะเกิดการแก้ไขภายหลัง ผู้เสพข้อมูลจะเชื่อถือข้อมูลดังกล่าวลดน้อยลง แม้หลังจากการแก้ไขแล้วจะมีความถูกต้องแล้วก็ตาม 
วกกลับมาบรรยากาศการลงทุนในตลาดหุ้น ณ ปัจจุบันการปรับตัวลดลงของราคาหุ้นพร้อมๆ กับดัชนีตลาดที่ปรับตัวลดลง แม้จะมีการดีดกลับเมื่อเกิดการปรับตัวลดลงแรง เหตุผลก็คือเรื่องของปริมาณของเงิน ถ้าท่านผู้อ่านจำได้ ในช่วงปี 2009 ณ ขณะนั้นนักลงทุนคาดการณ์ว่าค่าเงินเหรียญสหรัฐจะเกิดการอ่อนค่าเนื่องจากปัญหาซับไพรม์ และตามมาด้วยการอัดฉีดเงิน (QE) ก็เกิดปรากฏการณ์โยกย้ายเงินที่เป็นสกุลเงินเหรียญสหรัฐมาสู่สินทรัพย์ที่มีการป้องกันความเสี่ยงอย่างทองคำ ทำให้ราคาทองคำโลกปรับตัวขึ้นจากต้นปี 2009 ประมาณ 900 เหรียญสหรัฐต่อออนซ์ มาสูงสุดในปี 2011 ที่ 1,920 เหรียญสหรัฐต่อออนซ์ และมีเงินไหลเข้ามาในตลาดหุ้นเอเชียรวมทั้งตลาดหุ้นไทยเป็นจำนวนมาก จนทำให้ SET INDEX ปรับตัวขึ้นจาก 600 จุด มาสูงสุดที่ 1,650 จุด ซึ่งมาช่วงเวลาปัจจุบัน แม้เม็ดเงินยังไม่มีสัญญาณที่แรงพอในการไหลกลับทั้งหมด จากที่ไหลเข้ามาโดยเฉพาะตลาดหุ้นไทย เพราะยังไม่มีความชัดเจนในเรื่องการหยุดการอัดฉีดเงินของสหรัฐ แต่เราจะเห็นการปรับตัวลดลงของราคาทองคำตั้งแต่ปีที่ผ่านมา (2012) และการถดถอยของตลาดหุ้นในช่วงปัจจุบัน ก็เป็นสัญญาณว่านักลงทุนมีการคาดหวังต่อปัจจัยดังกล่าวไปล่วงหน้า 
เพราะฉะนั้นไม่แปลกอะไรที่ช่วงเวลาในช่วงเดือนนี้ ที่ภาวะตลาดจะเข้าสู่การปรับฐานอย่างต่อเนื่อง จนอาจจะทำให้ SET INDEX มีการปรับฐานลงสู่ระดับต่ำกว่า 1,500 จุด เพราะคิดง่ายๆ ก็คือ การปรับฐานเที่ยวที่แล้วไม่เกี่ยวกับปริมาณเงิน ยังมีการลงได้ในระดับ 150 จุด เที่ยวนี้ควรจะมากกว่า หุ้นกลุ่มที่มีการกระทบในเชิงลบคงเป็นกลุ่มใหญ่ๆ ที่มีผลกระทบเรื่องดอกเบี้ย คือ ธนาคารพาณิชย์ ส่วนพลังงาน ณ ขณะนี้ตัวแปรจะขึ้นอยู่กับปัจจัยแทรกซ้อนที่ไม่เกี่ยวกับปัจจัยพื้นฐาน ส่วนหุ้นกลุ่มที่ยังน่าจะทนทานต่อภาวการณ์ปรับฐานในช่วงเวลาปัจจุบันได้ จะเป็นหุ้นกลุ่มหลักทรัพย์ (ควรเน้นรายตัวมากกว่าการเล่นทั้งกลุ่ม) แต่อย่างไรก็ตามการลงแรงในระยะสั้นจะทำให้ SET IDEX เกิดการดีดกลับอย่างน้อยหนึ่งครั้ง โดยจุดต่ำในรอบแรกจะไม่ต่ำกว่า 1,4501,458 จุด และจะมีการดีดกลับแรงๆ ในระดับจากจุดต่ำ 50 จุดเป็นอย่างน้อย!
คอลัมน์นี้จะมาพบท่านทุกวันศุกร์ครับ ท่านผู้อ่านที่เป็นคอหุ้นหรือคอเศรษฐกิจหรือการลงทุนต่างๆ สามารถส่งคำถามที่ท่านอยากรู้มาที่อีเมลได้ ผมจะคัดเอาบางประเด็นมาตอบในคอลัมน์นี้ และท่านสามารถเข้าไปแสดงความคิดเห็นได้ผ่าน www.facebook/aekpittaya และพบกันใหม่ในสัปดาห์หน้าครับ